မယ်မယ်ကတော့ အမြဲပြောခဲ့တယ်
အာဒမ် အလျင်မလိုပါနဲ့
အချိန်စောင့်ပါတဲ့
စောင့်ဆိုင်းရတဲ့ရလဒ်က အခုဘာလဲ
ဂျလာရဲ့ကလေးက ရာဇပလ္လင်ပေါ် တက်ထိုင်ခွင့်ရတော့မယ်
ကျွန်တော်တို့က ကျေးကျွန်တွေအဖြစ်နဲ့ပဲ ဆက်ပြီးနေသွားရမှာ
အာဒမ် မင်းအဲဒီလိုယုံကြည်တယ်ဆိုရင်
မင်းက ကျေးကျွန်ဖြစ်နေပြီပဲ
တစ်သက်လုံးကျေးကျွန်အဖြစ်နဲ့ပဲ မင်းနေသွားရလိမ့်မယ်
ကျေးကျွန်လိုပဲ စိတ်ကူးတွေက ဘောင်တစ်ခုထဲမှာ ပိတ်မိနေလိမ့်မယ်
မင်းက ထီးနန်းလိုချင်တယ် ဘုရင်ဧကရာဇ်ဖြစ်ချင်တယ်ပေါ့
ထီးနန်းဆိုတာ ဈေးထဲမှာ ရောင်းတဲ့ပစ္စည်းမဟုတ်ဘူး
ဈေးထဲသွားပြီး ဝယ်လို့မရဘူး
မင်းလက်ထဲ ထည့်ပေးလိုက်လို့မရဘူး
အဲဒီအချက်ကို မင်းနားလည်ပြီးတော့ ခေါင်းထဲ အမြဲထည့်ထားပါ
ဂျလာက မင်းရဲ့အစ်ကိုတော်ပါ
ဒါပေမဲ့ အစ်ကိုဝမ်းကွဲလေ
သူက ထီးနန်းလက်ဝယ်ရှိသူက ဆင်းသက်လာတာလေ
မင်းက အဲဒီလိုမဟုတ်ဘူး
မင်းက ဘာဘာမျိုးနွယ်နဲ့လည်း ဆွေမျိုးတော်စပ်တာမဟုတ်ဘူး
ဂျလာ့မှာ ရင်သွေးမရှိခဲ့ဘူးဆိုရင်တောင် မင်းအတွက် ထီးနန်းရဖို့ မလွယ်ပါဘူး
မင်းသူပုန်ထပြီး ထီးနန်းကို တိုက်ခိုက်သိမ်းပိုက်နိုင်မှပဲ ရလိမ့်မယ်
မင်းထီးနန်းဆက်ခံဖို့အတွက် မင်းမှာ အကြံအစည်တစ်ခုခု ဒါမဟုတ်
လူသူလက်နက်အင်အားလိုတယ်
အရေးအကြောင်းဆို ဟာကင်မင်ဇက ကဘူးလ်ကနေ ချက်ချင်းရောက်လာမှာ
ဆလီမာနဲ့ ရူကိုင်ယာတို့ကလည်း ထီးနန်းဆက်ခံဖို့ ရောက်လာမှာပဲ
သူတို့တွေက မင်းမျိုးမင်းနွယ်တွေ အာဒမ်
မင်းက အဲဒီလိုမဟုတ်ဘူး
အဲဒါကြောင့် မင်းရဲ့ခံစားချက်တွေကို ထိန်းချုပ်ခိုင်းနေတာပေါ့
မင်းအနေနဲ့ ဂျလာကို ရင်ဆိုင်ဖို့မဖြစ်နိုင်သလို
အခုချိန်ကလည်း တစ်ခုခုကြံစည်ဖို့ အချိန်ကောင်းမဟုတ်ဘူး
အဲဒါကြောင့် မင်းကိုငါပြောနေရတာ
ငါ့စကားကို နားထောင်ပါ
ငါစဉ်းစားလိုက်ဦးမယ်
စဉ်းစားလို့ ဘာအကျိုးရှိမှာလဲ မယ်မယ်
မြားက ပစ်လိုက်ပြီးပြီ
မြားက ပြေးထွက်သွားပြီ
ပစ်လွှတ်ပြီးသား မြားကို ရပ်ခိုင်းလို့မရတော့ဘူး
ဒါပေမဲ့ မြားရဲ့ဦးတည်ချက်ကို ပြောင်းပစ်လို့ရတယ်
အဲဒီအတွက် ငါစဉ်းစားဖို့ အချိန်လိုတယ်
ငါတစ်ယောက်တည်းဆိုရင် အကြံကောင်းထွက်တတ်တယ်
အဲဒါကြောင့် မင်းကို ငါပြောနေတာပါ
ခဏလောက်ထွက်သွားပေးပါ
စဉ်းစားပါ မယ်မယ်
ကျွန်တော် တစ်သက်လုံးကျေးကျွန်အဖြစ်နဲ့ နေရတော့မယ်အချိန်မှာ
မယ်မယ်က စဉ်းစားလို့ကောင်းနေတုန်းပဲ
ဆက်ပြီးစဉ်းစားပါ
အာဒမ် မင်းလိုချင်တာ ဘာမဆိုရနိုင်တယ်
မင်းက ကျေးကျွန်ဖြစ်ဖို့ မွေးလာသူမဟုတ်ဘူး
အာဒမ်ပြောတာ တစ်ခုတော့မှန်တယ်
ဂျိုဓာက အခုချိန်မှာ ဂျလာရဲ့ အရုပ်ကလေး မဟုတ်တော့ဘူး
ဂျိုဓာက ဂျလာနဲ့အတူ ရာဇပလ္လင်ပေါ် တက်ထိုင်ဖို့ စိတ်ကူးနေပြီ
ငါတစ်ခုခုတော့လုပ်ရမယ်
မဟုတ်ရင် သူပြောသလိုဖြစ်လာလိမ့်မယ်
ငါ့အကွက်ရွှေ့တာ မှားသွားပြီထင်တယ်
အဲဒီညကရော အရင်ညတွေမှာရော
ဂျိုဓာနဲ့ငါနဲ့ ဘာမှမဖြစ်ခဲ့ကြပါဘူး
ဘယ်သူက လှည့်စားနေတာလဲ
ရခေယျ
ကျွန်မရောက်လာလို့ စိတ်ညစ်သွားတယ်ဆိုရင်
ကျွန်မ မေးမယ့်မေးခွန်းကိုလည်း ရှင်စိတ်ညစ်မှာပဲ ဂျလာ
ရှင် ညပိုင်းဘယ်သူနဲ့အိပ်တယ်ဆိုတာက ကျွန်မအတွက် ပြဿနာမဟုတ်ပါဘူး
ဒါပေမဲ့ ကျွန်မကို ဖုံးကွယ်ထားတာက ပြဿနာရှိတယ်
ရှင်ကျွန်မကိုလိမ်ညာခဲ့တယ်
ဧကရာဇ်ဘုရင်တစ်ပါးအနေနဲ့ ရှင်ကြိုက်တဲ့မိဖုရားနဲ့ အိပ်စက်ခွင့်ရှိပါတယ်
ဒါပေမဲ့ ရှင့်ရဲ့မိဖုရားခေါင်ကြီးအနေနဲ့
ရှင်နဲ့ပတ်သက်ပြီး အားလုံးကို ကျွန်မသိခွင့်ရှိတယ်လေ
သူငယ်ချင်းအနေနဲ့ဆိုရင် ပိုတောင်သိသင့်သေးတယ်
ရခေယျ အခုချိန်မှာ အဲဒီမေးခွန်းက...
ကျွန်မ အခုပဲသိချင်တယ် ဂျလာ
ရှင်အခုပဲ အဖြေပေးပါ
မဂိုမင်းဆက်ကို ဆက်ခံမယ့်သူကို ကျွန်မက မွေးဖွားပေးချင်တာ
ရှင့်ကို ဖခင်တစ်ယောက်ရဲ့ပျော်ရွှင်မှုမျိုး ပေးနိုင်တဲ့သူက ကျွန်မပဲဖြစ်ချင်ခဲ့တာ
အခုတော့ အဲဒါတွေအားလုံးကို ရှင်ဖျက်ဆီးပစ်လိုက်ပြီ
ကျွန်မအတွက် အရမ်းအရေးကြီးတဲ့ ဆက်ဆံရေးတစ်ခုကို ရှင်ဖျက်ဆီးလိုက်တာပဲ
ကျွန်မတို့ရဲ့ဆက်ဆံရေးကိုပြောတာ ဂျလာ
ကျွန်မတို့ချင်းဆက်ဆံရေးကို ဂျိုဓာက ဖျက်ဆီးပစ်လိုက်ပြီ
ကျွန်မတို့ နှစ်ယောက်ကြားမှာရှိနေတဲ့ ပေါင်းကူးတံတားက
သူ့ကြောင့် ကျိုးပျက်သွားပြီ
အဲဒါကို ရှင်လည်း မပြင်ဆင်နိုင်တော့ဘူး
ဒီမယ်နားထောင်
သူက ငါ့ယုံကြည်မှုကို ချိုးဖောက်ရုံတင်မဟုတ်ဘူး
ငါနဲ့ ရခေယျကြားမှာရှိတဲ့ ယုံကြည်မှုကိုလည်း သူဖျက်ဆီးပစ်လိုက်တာပဲ
မင်းကို ငါဘယ်တော့မှ ခွင့်မလွှတ်ဘူး
မင်းရဲ့ ကြံရာပါကိုလည်း ခွင့်မလွှတ်ဘူး
အဲဒီကောင်က ဘယ်သူလဲ
စိတ်ညစ်မနေပါနဲ့ အရှင်မ အလှည့်ရောက်လာမှာပါ
ထီးနန်းဆက်ခံမယ့် ရင်သွေးကို အရှင်မ မွေးဖွားပေးလို့ရပါသေးတယ်
မဂိုမင်းဆက်ရဲ့ထီးနန်းလျာကို မွေးဖွားပေးရမယ့်သူက အရှင်မပါ
သေချာစဉ်းစားပါဦး
ဂျိုဓာရဲ့ကလေးကို လုံး၀ မွေးမလာအောင်လုပ်လိုက်ရင်ရော
နင့်ပါးစပ်ပိတ်ထားစမ်း
အဲဒီစကားကို နောက်တစ်ခါထပ်ပြောရင် နင့်လျှာကို ဖြတ်ပစ်မယ်
နင့်ကို ကြိုးမိန့်ပေးမယ်
ဂျလာရဲ့ ရင်သွေးကို မကောင်းကြံစည်တဲ့သူမှန်သမျှ
ကောင်းကောင်းဒုက္ခရောက်စေရမယ်
ခွင့်လွှတ်ပါ အရှင်မ
ခွင့်လွှတ်ပါ
အဲဒီလို လုံးဝထပ်မပြောနဲ့
ရင်သွေးကို ဆုံးရှုံးရတဲ့ မိခင်ရဲ့ သောကကို ငါသိတယ်
ငါ့ရန်သူဖြစ်နေရင်တောင် အဲဒီလိုသောကမျိုး မခံစားရစေချင်ဘူး
ဘယ်မိန်းမကိုမှ အဲဒီလို မခံစားရစေချင်ဘူး
ဂျိုဓာ့လိုမျိုး ငါလုပ်မပေးနိုင်ခဲ့တာကိုပဲ စိတ်မကောင်းဖြစ်နေတာပါ
ထီးနန်းလျာရဲ့ မယ်တော်က ငါမဖြစ်နိုင်တော့ဘူး
ဒါပေမဲ့ အဲဒါကြောင့်တော့ သူများကိုသွားပြိး ဒုက္ခမပေးနိုင်ဘူး
ထွက်သွားတော့ အခုထွက်သွား
အစောက စကားကိုထပ်ပြောရင် နင်အမှုထမ်းခဲ့တာတွေကို လျစ်လျူရှုပြီး
ပြင်းပြင်းထန်ထန် အပြစ်ပေးရလိမ့်မယ်နော်
ငါက အဲဒီလောက်သဘောထား သေးသိမ်တဲ့သူမဟုတ်ဘူး
ဂျိုဓာ့ကို ငါအဲဒီလို မကောင်းမကြံနိုင်ဘူး
နင်ထွက်သွားတော့
ထွက်သွား
ဂုဏ်ယူပါတယ် အရှင်မဂျိုဓာ
ဒီကိစ္စအတွက်တကယ်ကို ဝမ်းသာပါတယ်
အဲဒီလိုကြားရတာ ဝမ်းသာပါတယ်
ကျေးဇူးပါ
မဂိုထီးနန်းကို ဆက်ခံဖို့အတွက် ရင်သွေးရတနာပေါ်ပေါက်လာဖို့
ကျွန်မတို့ စောင့်မျှော်ခဲ့တာကြာပါပြီ
အိန္ဒိယတိုင်းရဲ့ ဘုရင်ဧကရာဇ်မင်း ဂျလာလူဒင်မိုဟာမက်
ကြွချီလာပါပြီ
ဘုရားသခင်က အမြဲစောင့်ရှောက်ပါတယ် အရှင်ဧကရာဇ်
အရှင့်အတွက် ကျွန်မ ဘုရားသခင်ထံမှာ ဆုတောင်းပေးခဲ့တယ်
အခု ဘာဖြစ်လာပြီလဲ ကြည့်ပါဦး
ကျွန်မ ဒီကိုပြန်မရောက်ခင်ကတည်းက ဆုတောင်းပြည့်နေပြီ
အရမ်းဝမ်းသာပါတယ် အရှင့်အတွက် ဂုဏ်ယူပါတယ်
ဘယ်လိုဖြစ်ရတာလဲ
ဂျလာကိုကြည့်ရတာ ပျော်နေပုံလည်းမရဘူး
အားလုံးခွင့်ပြုမယ်ဆိုရင်
အရှင်မင်းကြီးနဲ့ ဂျိုဓာကို မကောင်းဆိုးဝါးတွေ မကပ်ငြိနိုင်အောင်
လုပ်ပေးချင်ပါတယ်
လုပ်ပေးပါ
ကျေးဇူးတင်ပါတယ်
အရှင်မင်းကြီးနဲ့ ဂျလာကို ရေစင်အစီအရင် စီရင်ပေးမယ်
အဲဒါမှ မကောင်းတာတွေ ကင်းစင်သွားမှာ
အရှင်မင်းကြီး မိဖုရားဘေးမှာ ရပ်ပေးပါ
အဲဒါမှ အစီအရင်အောင်မြင်မယ်
တစ်ခုခုတော့ဖြစ်နေပြီ
ဂျလာ့ကိုကြည့်ရတာ ပုံမှန်မဟုတ်ဘူး
သူဖုံးကွယ်ထားတဲ့အချက်က ငါ့အတွက် အသုံးဝင်လာနိုင်တယ်
ကျွန်မ ဒီကိုလာခဲ့တာ ဧကရာဇ်ရဲ့ အမိန့်အတိုင်း ဖြစ်စေချင်လို့ပါ
ကျွန်မတို့ သူငယ်ချင်းအဖြစ်က ရပ်စဲသွားပြီလား သိချင်တယ်
ရခေယျ မင်းဒေါသထွက်သင့်တယ် ဆိုတာ ငါနားလည်ပါတယ်
ငါ့အမိန့်နဲ့ ပတ်သက်လို့တော့
မင်းဘာမှ ခေါင်းထဲထည့်မနေပါနဲ့
သူငယ်ချင်းတစ်ယောက်အနေနဲ့ မင်းကို ငါရင်ဖွင့်ချင်တယ်
ကျွန်မကို ဘာမှဖုံးကွယ်လျှို့ဝှက်မထားတဲ့ သူငယ်ချင်းကိုပဲ ကျွန်မ စကားပြောချင်တယ်
အခု အဲဒီသူငယ်ချင်းက မရှိတော့ဘူး
ကျွန်မကို ထွက်သွားခွင့်ပေးပါ
ရခေယျ
ခဏလောက်ရပ်နေပေးပါ
အရှင်မင်းကြီးကို အရေးကြီးတဲ့စကား ပြောစရာရှိတယ် ရှင့်ရှေ့မှာပဲပြောချင်တာ
အဲဒါကြောင့် ကျွန်မလာခဲ့တာပဲ
ကျွန်မရှင့်ကို စကားပြောဖို့ လာခဲ့တာမဟုတ်ဘူး
မေးစရာရှိလို့ လာခဲ့တာပါ
ရှင်ဘာလို့ ကတိကိုချိုးဖောက်ခဲ့တာလဲ
ကျွန်မတို့ လက်မထပ်ခင်က
ကျွန်မတို့ဘာသာအရ စောင့်ထိန်းအပ်တာကို စောင့်ထိန်းပေးပါ့မယ်ဆိုတာလေ
ရှင်က ရှင်တို့ဘာသာရေးအရ တိုင်တည်ပြီး ကျွန်မကို ကတိပေးခဲ့တယ်
အခုဘာလို့ အဲဒါကိုချိုးဖျက်ပြီး ကျွန်မကို နင်းခြေပစ်ခဲ့တာလဲ
ကျွန်မ အဖြေလိုချင်တယ်
ကျွန်မဆန္ဒမပါဘဲ လက်ဖျားနဲ့တောင် မတို့ပါဘူးလို့ ရှင်ကတိပေးခဲ့တယ်
ပြီးတော့ အဲဒီကတိကို ချိုးဖောက်တယ်
ရှင့်သွေးသားဆန္ဒကို ဖြည့်ဆည်းဖို့ တခြားမိန်းမတွေ အများကြီးရှိပါတယ်
ဘာလို့ ကျွန်မကိုမှ ရွေးချယ်ခဲ့တာလဲ
ရှင် ကျွန်မကို မချစ်ပါဘူး
ရှင်ကျွန်မကို နင်းခြေပစ်ခဲ့တာ မုန်းတီးလို့လား
ရှင်လက်စားချေတာလား
ဒီကိစ္စက ကျွန်မတို့ ဆက်ဆံရေးရဲ့ အဓိကထောက်တိုင်ပဲလေ
ဘာလို့ ဒီလိုဖျက်ဆီးပစ်ရတာလဲ
ဘာလို့ ကျွန်မယုံကြည်မှုကို ရအောင်ယူပြီး လှည့်စားခဲ့ရတာလဲ
ကျွန်မ ဆန္ဒမပါဘဲ ကျွန်မကို လက်ဖျားနဲ့တောင် မတို့ဘူးဆို
ဂျိုဓာ မေးတာက သဘာဝကျတယ်
ငါလည်း အဲဒီလိုတွေးမိတာပဲ
ဂျလာက ဘာလို့ဒီလိုလုပ်ရတာလဲ
နှုတ်ပိတ်မနေပါနဲ့ ကျွန်မမေးတာဖြေပါ
ဖောက်ပြန်တဲ့မိန်းမက ငါ့ကိုတောင် ပြန်စွပ်စွဲနေသေးတယ်
ဒါဘယ်လို မာယာမျိုးလဲ ဂျိုဓာ
ရခေယျရှေ့မှာ ငါ့ကိုသိက္ခာချဖို့ အကွက်ကောင်းပေါ့လေ
ကျွန်မကို အဖြေပေးပါ
မင်းရဲ့ မေးခွန်းတွေကို ငါဖြေနေစရာမလိုဘူး
ဘယ်သူမှ ငါ့ကို မေးခွန်းထုတ်ခွင့်မရှိဘူး
ငါမေးချင်တာ တစ်ခုရှိတယ် ဂျိုဓာ
မင်းရဲ့ ကြံရာပါက ဘယ်သူလဲ
ရှင်ကျွန်မကိုပြောခဲ့တာ မှတ်မိသေးလား
ကျွန်မရှေ့မှာ ဘယ်မေးခွန်းမဆို ရှင်ဖြေရဲပါတယ်ဆိုတာလေ
အခု သူ့မေးခွန်းကိုဖြေလိုက်ပါ
ဂျိုဓာက ရှင့်ကိုမေးနေတယ်လေ
ဘာအကြောင်းကြောင့် ရှင့်ကတိကို ချိုးဖောက်ပစ်ခဲ့တာလဲ
အဲဒီညက မင်းနေမကောင်းဘူးဆိုတာ မှတ်မိရဲ့လား ဂျိုဓာ
အဲဒီညက မင်းသတိလစ်နေခဲ့တယ်
အဲဒီညက ဘာဖြစ်ခဲ့တယ်ဆိုတာ မင်းမမှတ်မိဘူး
မင်းဆန္ဒမပါဘဲ မင်းကိုလက်ဖျားနဲ့တောင် မတို့ဘူးလို့ ငါကတိပေးခဲ့တယ်
ဒါပေမဲ့ အဲဒီညက မင်းဆန္ဒပါခဲ့တယ် ဆိုရင်ကော မင်းဘယ်လိုငြင်းမလဲ
အဲဒါမဖြစ်နိုင်ဘူး
အခုချိန်မှာ မင်းကိုယ်ဝန်လွယ်ထားရတာက အမှန်တရားပဲလေ
တော်သင့်ပြီ ဂျိုဓာ
ငါမင်းကို စကားမပြောချင်တော့ဘူး
မင်းထွက်သွားလိုက်ပါ
ထွက်သွားလို့ ပြောနေတယ်လေ
အရှင်ဘာတွေလုပ်နေတာလဲ
အက်ဒဂါ မင်းလား
ကျွန်တော်တစ်ယောက်တည်း မဟုတ်ပါဘူး
အရှင် ဓားရေးလေ့ကျင့်တာကြမ်းလို့
တခြားရဲမက်တွေလည်း ဒဏ်ရာရကုန်ပါပြီ
ငါ့ကိုယ်ငါလေ့ကျင့်နေတယ်ဆိုတာ မေ့သွားပြီး တကယ့်တိုက်ပွဲလို
သဘောထားမိသွားတယ်
အရှင့်ကြည့်ရတာ မလန်းဆန်းဘူး
လေအေးတွေကြောင့် ဖြစ်မယ်ထင်ပါတယ်
စစ်သူရဲကောင်းဆိုတာ ပြဿနာအားလုံးကို တစ်ယောက်တည်းရင်ဆိုင်ရဲရတယ်
ကိုယ်ရေးကိုယ်တာ ပြဿနာပဲဖြစ်ဖြစ်
ရာသီဥတုကြောင့်ပဲ ဖြစ်ဖြစ်ပေါ့
အဲဒါဆိုရင်
အမှုစစ်ဆေးကြားနာဖို့ကိစ္စတွေ ဆိုင်းငံ့ထားလိုက်ရမလား
အရှင့်ကြည့်ရတာ ပင်ပန်းပြီး စိတ်ဖိစီးနေပုံရတယ်
မဆိုင်းငံ့နဲ့ အက်ဒဂါ ငါ့ရဲ့ကိုယ်ရေးကိုယ်တာပြဿနာတွေကြောင့်
တရားစီရင်တာကို မဆိုင်းငံ့ပါနဲ့
ငါကြားနာပြီး စီရင်ဆုံးဖြတ်မယ်
တရားရုံးကို သတ်မှတ်ချိန်အတိုင်း ဖွင့်လှစ်လိုက်ပါ
အားလုံး သတိ ဘုန်းတော်ကြီးလှစွာသော
မဂိုအင်ပါယာရဲ့ အရှင်သခင်ဘုရင်မင်းကြီး
ဧကရာဇ်ဘုရင်ကြီး
ဂျလာလူဒင်မိုဟာမက် ကြွချီလာပါပြီ
အမှုကိုတင်ပြလျှောက်ထားပါ
လျှောက်တင်ခွင့်ပြုပါ အရှင်မင်းကြီး
လျှောက်တင်ပါ
ကျွန်တော်မျိုးတို့က ဆွေမျိုးတစ်ယောက် မင်္ဂလာဆောင်ကို သွားနေတဲ့အချိန်မှာ
အိမ်ကို အိမ်နီးချင်းဟာမစ်ဆီ လွှဲအပ်ထားခဲ့ပါတယ်
သူက အိမ်တွင်းပစ္စည်းကို ခိုးယူပါတယ်
တရားခံဘက်က ဘာများခုခံချေပချင်သလဲ
ကျွန်တော်မျိုး မှားသွားပါတယ်အရှင် ခွင့်လွှတ်တော်မူပါ
ခိုးမှုအတွက် ပြစ်ဒဏ်ကတော့ လက်ဖြတ်ပစ်တာပဲ
သူ့ကိုခေါ်သွား လက်တွေဖြတ်ပစ်လိုက်
မလုပ်ပါနဲ့ အရှင် မလုပ်ပါနဲ့
အရှင်မင်းကြီး ဒီနေ့ အရမ်းဒေါသထွက်နေပုံရတယ်
အသေးအဖွဲခိုးမှုက ကြိမ်ဒဏ် ၁၀ ချက် အချက် ၂၀ လောက်ပဲဖြစ်ရမှာလေ
သူက ဘုရင်ပဲ
သူ့ဆုံးဖြတ်ချက်အတိုင်း လိုက်နာရမှာပဲ
ဒုတိယ အမှုသည်ကတော့ အိမ်ထောင်ရှင်ယောက်ျားတစ်ဦးပါ
သူ့ဇနီးနဲ့ ပတ်သက်ပြီး တင်ပြစရာရှိပါတယ်
သူ့ကို ခေါ်လာခဲ့
ဘာများလျှောက်ထားချင်သလဲ
ကျွန်တော်မျိုးဇနီးက ဖောက်ပြန်နေပါတယ်
- သူက သစ္စာမရှိပါဘူး - ဘယ်လိုသစ္စာမရှိတာလဲ
ကျွန်တော်မျိုးဇနီးက ဖောက်ပြန်ခဲ့တာပါ အရှင်မင်းကြီး
သူ့ဗိုက်ထဲက ကလေးက ကျွန်တော်မျိုးရင်သွေးမဟုတ်ပါဘူး
သူဖောက်ပြန်လို့ရလာတဲ့ ကိုယ်ဝန်ပါ
ကျွန်တော်မျိုးက အိမ်ကိုပစ်ထားပြီး လနဲ့ချီ ခရီးသွားခဲ့ရပါတယ်
ပြန်ရောက်လာတော့ ကျွန်တော်မျိုး ဇနီးမှာ ကိုယ်ဝန်ရှိနေပါတယ်
ကျွန်တော်မျိုးခရီးသွားနေတုန်း ရခဲ့တဲ့ သူ့ကိုယ်ဝန်က သူများနဲ့ရတဲ့ကိုယ်ဝန်ပါ
တရားစီရင်ပေးတော်မူပါ အရှင်မင်းကြီး
မိန်းမတစ်ယောက်ဟာ ယောက်ျားအပေါ် သစ္စာဖောက်ခဲ့ရင်
ဘယ်လိုအပြစ်ဒဏ်မျိုးပေးလို့ရနိုင်ပါသလဲ
ဘာများခုခံချေပပြောကြားချင်ပါသလဲ မိန်းကလေး
ကျွန်မ ဗိုက်ထဲက ကလေးက
ဖောက်ပြန်လို့ရတဲ့ ကိုယ်ဝန်မဟုတ်ပါဘူး
ချစ်ခြင်းမေတ္တာရဲ့သင်္ကေတပါ
ကျွန်မက တခြားယောက်ျားနဲ့ ချစ်ကြိုက်တာကို ကျွန်မ ယောက်ျားက ကွာရှင်းခွင့်မပေးခဲ့ပါဘူး
ဒီကလေးက ကျွန်မယောက်ျားရဲ့ ကလေးမဟုတ်တာ ဝန်ခံပါတယ်
ကျွန်မတောင်းဆိုချင်တာက
ကျွန်မယောက်ျားနဲ့ ကွာရှင်းခွင့်ပေးပါ
ကျွန်တော်မျိုးမှာ ဘာအပြစ်ရှိပါသလဲ အရှင်
သူ့ကို နှလုံးသားနဲ့ချစ်ခဲ့တယ်
လင့်ဝတ္တရားကျေပွန်စွာနဲ့ သူ့ကို စောင့်ရှောက်ခဲ့တယ်
သူ့ကို ပျော်ရွှင်အောင်ထားဖို့ ကြိုးစားခဲ့တယ်
သူ့ကို လွတ်လပ်ခွင့်ပေးခဲ့တာကို သူအသုံးချခဲ့တယ်
သူက ကျွန်တော်မျိုးအပေါ် သစ္စာမရှိခဲ့ဘူး
ကျွန်မကို သူ့ကို လုံးဝမချစ်တဲ့နောက်တော့
ဖောက်ပြန်တယ်လို့ ခေါ်နိုင်ပါ့မလား အရှင်
ကျွန်မက သူနဲ့အတင်းအဓမ္မပေးစားခံခဲ့ရတယ်
ကျွန်မ မိသားစုက ကျွန်မကို သူနဲ့ အတင်းအကျပ် ပေးစားခဲ့တာ
ကျွန်မ သူ့ကိုလုံးဝမချစ်ခဲ့ဘူး
သူကျွန်မအသားကို ထိတာတောင်မကြိုက်ဘူး
ရှင်ကျွန်မကို ကြည့်တာတွေ ချစ်စကားပြောတာတွေကို
ကျွန်မ လုံးဝခံစားလို့မရခဲ့ဘူး
ကျွန်မရှင့်ကို ဘယ်တုန်းကမှ မချစ်ခဲ့ဘူး အခုလည်းမချစ်ဘူး
ကျွန်မချစ်တဲ့သူရဲ့ ရင်သွေးကို ကျွန်မအခုလွယ်ထားပြီ
ရှက်စရာကောင်းလိုက်တာ အားလုံးက မင်းကို လှောင်နေကြပြီ
မဟုတ်ဘူး ရှင့်ကိုလှောင်နေကြတာ
ရှင့်ရဲ့ ယောက်ျားမပီသမှုနဲ့ ညံ့ဖျင်းမှုကို လူတွေလှောင်နေကြပြီ
ကျွန်မချစ်တဲ့သူအတွက် ဘယ်လို အပြစ်ဒဏ်ကိုမဆို ကျွန်မခံယူဖို့အသင့်ပဲ
ရပ်စမ်း
ငါ့ရဲ့ ရိုးသားမှုနဲ့ ချစ်ခြင်းမေတ္တာကို လှောင်ရယ်စရာဖြစ်အောင် မင်းလုပ်တယ်
သူက ကျွန်တော်မျိုးရဲ့ အချစ်နဲ့ သစ္စာကို လှောင်ရယ်စရာလုပ်ပါတယ် အရှင်မင်းကြီး
လင်ယောက်ျားတစ်ယောက်အတွက် ယောက်ျားပီသမှုကို မေးခွန်းထုတ်ခံရတာလောက်
ရှက်စရာကောင်းတာ မရှိတော့ပါဘူး
တရားစီရင်ပေးတော်မူပါ အရှင်
တရားမျှတစွာဆုံးဖြတ်ပေးပါ အရှင်
ကျွန်မ မချစ်တဲ့လူနဲ့ အတူမနေနိုင်ပါဘူး
တိတ်စမ်း
တခြားယောက်ျားနဲ့
ဖောက်ပြန်တယ်ဆိုတော့ ဘုရားသခင်ကို မင်းမကြောက်ဘူးလား
မင်းရဲ့အိမ်ထောင်ရေးကို မင်းအလေးမထားဘူး
ငါတို့ဘာသာမှာ ဇနီးမယားတို့ စောင့်ထိန်းအပ်တဲ့ ကျင့်ဝတ်ကို
မင်းချိုးဖောက်တယ်
အဲဒါက အယုတ်ညံ့ဆုံးပြစ်မှုပဲ
မင်းက လင်ယောက်ျားကို သစ္စာမဲ့ရုံတင်မကဘူး
ဘာသာရေးကျင့်ဝတ်တွေကိုပါ ချိုးဖောက်ခဲ့တာပဲ
သူတို့ လင်မယားကို ကွာရှင်းခွင့်ပေးလိုက်
ပြီးတော့ ဒီအမှုကို မရုတ်သိမ်းဘဲ ဆက်ပြီး စောင့်ကြည့်နေပါ
ဒီမိန်းမကို ကျုပ်အပြစ်ပေးမယ်
ဒါပေမဲ့ ကလေးကို မထိခိုက်စေချင်ဘူး
အဲဒါကြောင့် ကလေးမွေးပြီးတာနဲ့
သူ့ကို ဈေးလယ်ခေါင်မှာ ကျောက်ခဲနဲ့ ပေါက်သတ်ဖို့ အမိန့်ချတယ်
သူနဲ့အတူ ဖောက်ပြန်တဲ့
အမျိုးသားကိုလည်း အဲဒီလိုပဲ အပြစ်ပေးဖို့ အမိန့်ချတယ်
ဒါမတရားပါဘူး အရှင်
ကျွန်မချစ်ရတဲ့သူမှာ အပြစ်မရှိပါဘူး
ဒါမတရားပါဘူး အရှင်မင်းကြီး
ဒါမဖြစ်သင့်ပါဘူး
သူ့မှာလည်းအပြစ်ရှိတယ်
သူက မင်းနဲ့အတူပြစ်မှုကျူးလွန်ခဲ့တာပဲ
မင်းက လင်ရှိမယားဆိုတာသိသိလျက်နဲ့
သူက မင်းနဲ့အတူနေခဲ့တာလေ
အက်ဒဂါ ငါ့ဒေါသတွေပေါက်ကွဲမလာခင်
ဒီမိန်းမကို ဆွဲထုတ်သွားစမ်း
ဒါမတရားဘူး အရှင်မင်းကြီး
ကျွန်မတောင်းပန်ပါရစေ
မိုတီ လက်ရှိအနေအထားကို ငါစိတ်ဆင်းရဲတယ်
မိန်းမတိုင်းက မိခင်ဖြစ်လာတာပဲ ဆိုတာကို ငါနားလည်ပါတယ်
ဒါပေမဲ့ မိဖုရားတစ်ပါးကိုယ်ဝန်ရှိတဲ့အခါ
ကြီးကျယ်တဲ့ သတင်းတစ်ခုဖြစ်လာတယ်
မိသားစုထဲမှာပဲ ပြောကြတဲ့သတင်းမဟုတ်ဘူး
လူတွေအားလုံးပြောကြတဲ့ သတင်းပဲ
အားလုံးက ထီးနန်းလျာကို မျှော်လင့်ကြတယ်
အဲဒီမျှော်လင့်ချက်တွေကြောင့် ငါစိတ်ညစ်နေရတယ်
ငါ...
ငါ့ရဲ့ သိက္ခာကိုဆုံးရှုံးပြီးမှ ရလာတဲ့ အဲဒီ ဂရုစိုက်မှုတွေကို ငါမခံစားနိုင်ဘူး
အရှင်မင်းကြီးက ငါ့ရဲ့ဆန္ဒကို လျစ်လျူရှုပြီးလုပ်ခဲ့တယ်ဆိုတာကို
ငါလုံး၀ မေ့ပစ်လို့မရဘူး
သိပ်ကြီးမစဉ်းစားပါနဲ့ ဂျိုဓာ
ဖြစ်လာတဲ့ကိစ္စကို ရှောင်လွှဲလို့မရဘူးလေ
- နှုတ်ဆက်ပါတယ် မယ်မယ် - ကျန်းမာပါစေကွယ်
သမီးနဲ့အတူ ဝမ်းဗိုက်ထဲက ရင်သွေးကို ကောင်းချီးပေးဖို့ မော်လဝီရောက်နေပြီ
မယ်မယ်နဲ့လိုက်ခဲ့ပါ
ဂျလာ မမွေးရသေးတဲ့ မင်းရဲ့ရင်သွေးကို ကောင်းချီးပေးဖို့ မော်လဝီရောက်နေတယ်
မဂိုထီးနန်းကို ဆက်ခံမယ့် ရင်သွေးငယ်အတွက်
သူတို့ရဲ့ ကောင်းချီးပေးမှုကို လိုအပ်တယ်
မယ်မယ်နဲ့လိုက်ခဲ့ပါ
အဲဒီကလေးက ငါရင်သွေးမဟုတ်သလို ထီးနန်းလျာလည်း မဟုတ်ဘူး
ဒါပေမဲ့ ဘယ်သူ့ကိုမှ ပြောလို့မဖြစ်ဘူး
ငါသစ္စာဖောက်ခံရတာကို ပြောလို့မဖြစ်ဘူး
ဘာတွေဖြစ်နေတာလဲ
မဂိုထီးနန်းကို ဆက်ခံမယ့်သူ့ရင်သွေးကို ကောင်းချီးပေးဖို့ မော်လဝီရောက်လာတာကို
ဂျလာက ဘာလို့ ဝမ်းမသာနိုင်ရတာလဲ
သူ့ကြည့်ရတာ တစ်ခုခုပဲ
ဂျလာ
မယ်မယ်ပြောနေတယ်လေ
ဟုတ်ကဲ့ မယ်မယ် ကြားပါတယ်
အဲဒါသတင်းကောင်းပဲ
သွားကြစို့
အရှင်မင်းကြီး မိဖုရားဂျိုဓာနဲ့အတူ အမိုးအောက်ကို ဝင်လိုက်ပါ
တစ်ဦးလက်ကို တစ်ဦးကိုင်ထားပါ
ဇနီးမောင်နှံနှစ်ယောက် အပြန်အလှန်
ချစ်ခင်ယုယလို့ ရရှိလာတဲ့ ရင်သွေးလေးကို ဘုရားသခင်
ကောင်းချီးပေးတော်မူပါ
တစ်ဦးနဲ့ တစ်ဦးအပြန်အလှန် ချစ်ခင်ကြင်နာယုယလို့ ဒီလိုပျော်ရွှင်စရာ
နေ့ရက်လေးဖြစ်လာတာပါ
ဂျလာနဲ့ ဂျိုဓာတို့ကြားမှာ ပြဿနာအကြီးကြီးတော့ ရှိနေပြီ
ဒီလောက် ပျော်စရာကောင်းတဲ့အချိန်မှာ သူတို့ ၂ ယောက်လုံး မပျော်ကြဘူး
ဘာတွေများဖြစ်နေတာလဲ
လက်မြောက်ဆုတောင်းပြီး
ကျေးဇူးတော်ကို အောက်မေ့ပါ
ကျုပ်ပြောတဲ့အတိုင်းလိုက်ဆိုပါ
အရှင်မြတ်
အရှင့်ကျေးဇူးတော်ကို အောက်မေ့ပါတယ်
အရှင်မြတ် အရှင့်ကျေးဇူးတော်ကို အောက်မေ့ပါတယ်
သာမန်ယောက်ျားအဖြစ်ကနေ ဖခင်အဖြစ်သို့ ချီးမြှင့်ပေးတဲ့အတွက် ကျေးဇူးပါ
ကျွန်တော်မျိုးရဲ့ မျိုးနွယ်နဲ့ ဓလေ့ထုံးတမ်းကို ဆက်လက်စောင့်ရှောက်ခွင့် ရခဲ့ပါပြီ
အရှင်မြတ်ရဲ့ ကျေးဇူးတော်ကြောင့် ကျွန်တော်မျိုးရဲ့ မိဖုရားမှာ
ရင်သွေးရတနာရှိလာပါပြီ
ကျွန်တော်မျိုးတို့ကို ကောင်းချီးပေးတော်မူပါ
အရှင်မဂျိုဓာ ကျုပ်ပြောတဲ့အတိုင်းလိုက်ဆိုပါ
လောကရဲ့ အရှင်သခင်ဖြစ်သော အရှင်မြတ်
အရှင့်ကို ကျေးဇူးတင်ပါတယ်
မဂိုမျိုးနွယ်ကို ကျွန်တော်မျိုးမ ဆက်လက် စောင့်ရှောက်ခွင့်ရတာ ကျေးဇူးပါ
လောကရဲ့ အရှင်သခင်ဖြစ်သော အရှင်မြတ်
အရှင့်ကို ကျေးဇူးတင်ပါတယ်
မဂိုမျိုးနွယ်ကို ကျွန်တော်မျိုးမ ဆက်လက် စောင့်ရှောက်ခွင့်ရတာ ကျေးဇူးပါ
ကျွန်တော်မျိုးမတို့ကို ကောင်းချီးပေးတော်မူပါ
စောင့်ရှောက်ပေးတော်မူပါ
အဲဒီကလေးက ဘယ်သူ့ကလေးလဲ
ဘယ်လို
မင်းက မေးခွန်းကျတော့ မေးတတ်ပြီး အဖြေကျတော့ မပေးတတ်ဘူးလား
ငါမေးတာဖြေစမ်း ဂျိုဓာ
မင်းဘယ်သူနဲ့ ဖောက်ပြန်ခဲ့တာလဲ
မင်းဗိုက်ထဲက ကလေးရဲ့အဖေက ဘယ်သူလဲ
အဓိပ္ပာယ်ရှိတဲ့မေးခွန်းဆိုရင် ကျွန်မဖြေဖို့ ဝန်မလေးပါဘူး
အခုရှင်မေးနေတဲ့မေးခွန်းတွေက အဓိပ္ပာယ်လုံးဝမရှိဘူး
ကျွန်မ ဘယ်သူနဲ့မှ မဖောက်ပြန်ခဲ့ဘူး
ဒါက ရှင်ကျွန်မကို စော်ကားလို့ ရလာတဲ့ ကိုယ်ဝန်လေ
ကျွန်မ သတိလစ်နေတာကို အခွင့်ကောင်းယူပြီး ရှင့်ကတိကို ချိုးဖောက်ခဲ့လို့ ဖြစ်လာတာ
မင်းလိမ်နေတာပဲ ဂျိုဓာ
ဟိုနေ့က ရခေယျရှေ့မှာမို့လို့ မင်းကို ငါဘာမှ မပြောခဲ့တာ
ငါ့ကတိကို တစ်ခုတောင်မချိုးဖောက်ခဲ့ဘူး
ဘုရားရေ
ဂျလား မပျော်နိုင်ဖြစ်နေတာ အဲဒါကြောင့်ကိုး
ဒါကြောင့် တရားရုံးမှာ ဂျလာစိတ်ဆိုးပြီး ကြီးလေးတဲ့ ပြစ်ဒဏ်တွေချမှတ်ခဲ့တာပဲ
ဂျလာကို သစ္စာဖောက်ရဲတဲ့ ယောက်ျားက ဘယ်သူများလဲ
ဘယ်သူအားပေးအားမြှောက်ပြုလို့ ဒီလိုဖြစ်ရတာလဲ
ဘာလို့ ငြိမ်နေတာလဲ ငါမေးတာဖြေလေ
ဘယ်သူနဲ့ရတဲ့ကိုယ်ဝန်ကို ငါ့ကိုလာ စွပ်စွဲနေရတာလဲ
မင်းနဲ့ ဖောက်ပြန်တဲ့ ယောက်ျားကဘယ်သူလဲ
တော်တော့
သတိပေးလိုက်မယ် အရှင်မင်းကြီး
သတိပေးလိုက်မယ်
အရှင်က မဂိုအင်ပါယာရဲ့ အရှင်သခင်ပါ
ဒါပေမဲ့ ကျွန်မကလည်း ရာဇပွတ်မင်းသမီးတစ်ပါးဆိုတာ မမေ့ပါနဲ့
ရာဇပွတ်မင်းသမီးတစ်ပါးကို ဘယ်သူကမှ အခြေအမြစ်မရှိဘဲ
စွပ်စွဲတိုက်ခိုက်ခွင့်မရှိဘူး
အရှင်မင်းကြီးမှာလည်း မရှိဘူး
ကျွန်မရဲ့ သိက္ခာနဲ့ ကိုယ်ကျင့်တရားကို အချိန်ပြည့်စောင့်ထိန်းတယ်
ကျွန်မ သတိလစ်သွားခဲ့တဲ့ ညကလွဲလို့ပေါ့
အဲဒီညမှာ ကျွန်မကို ဘယ်သူနင်းခြေ ဖျက်ဆီးခဲ့တာလဲ ရှင်သိရမယ်
ကျွန်မကို ကာကွယ်စောင့်ရှောက်ဖို့ ရှင့်မှာ တာဝန်အပြည့်ရှိတယ်
ဒါပေမဲ့ အားလုံးက ရှင့်အတွက် ကစားပွဲတစ်ခုလိုပါပဲ
အဲဒီညက ကျွန်မဘေးမှာ ရှိနေခဲ့တယ်လို့ ရှင်ပြောခဲ့တယ်
ပြီးတော့ ရှင့်ကတိကို မဖောက်ဖျက်ခဲ့ပါဘူးလို့ ရှင်ပြောတယ်
ပြီးတော့ ရခေယျရှေ့မှာလည်း အဲဒီညက ကျွန်မနဲ့အတူ ရှိနေခဲ့တာပါလို့ ပြောတယ်
အခုကျတော့ရော
ကလေးအဖေက ဘယ်သူလဲဆိုပြီး ကျွန်မကို စွပ်စွဲတိုက်ခိုက်လာတယ်
ကျွန်မက ရာဇပွတ် မင်းသမီးတစ်ပါးပါ
ကျွန်မတို့ဆက်ဆံရေးက အမုန်းတရားနဲ့ အစပြုခဲ့တာသိပါတယ်
ရှင့်အထိအတွေ့ကို ကျွန်မလက်မခံခဲ့ဘူး
ကျွန်မက တခြားယောက်ျားနဲ့ ဖောက်ပြန်ရအောင်
ကိုယ်ကျင့်တရားဖောက်ပြန်နေတဲ့ မိန်းမလား
တခြားယောက်ျားက ကျွန်မကိုထိဖို့မပြောနဲ့
ကျွန်မရဲ့ အရိပ်ကိုတောင် အထိမခံဘူး
မင်းက မင်းရဲ့ ရာဇပွတ်မျိုးရိုးအတွက် အရမ်းကို မာနရှိတယ်ပေါ့
ဂျိုဓာ ငါကလည်းကတိသစ္စာတည်တဲ့သူပါ
မင်းရဲ့ ဆန္ဒမပါဘဲ မင်းကိုလက်ဖျားနဲ့တောင် မထိပါဘူးလို့ ကတိပေးခဲ့တဲ့အတွက်
အဲဒီညတုန်းက မင်းကို လက်ဖျားနဲ့တောင် မထိခဲ့ပါဘူး
ဘုရားသခင်သိပါတယ်
ယောက်ျားတစ်ယောက်က သူ့မိန်းမကို လက်ဖျားနဲ့တောင်မထိခဲ့ဘဲ
အဲဒီမိန်းမမှာ ကိုယ်ဝန်ရှိလာပြီဆိုရင်
သူ့အနေနဲ့ သူ့မိန်းမကို မေးခွန်းထုတ်ခွင့်မရှိဘူးလား
မင်းက မင်းကိုယ်မင်းသိပ်ယုံကြည်မှုရှိတယ်ပေါ့
ဆက်ပြီးယုံကြည်ပါ
အဲဒီညက ကိစ္စကိုတော့ ထားလိုက်တော့
တခြားညတွေမှာလည်း မင်းဘာလုပ်ခဲ့သလဲ ဆိုတာ ငါစုံစမ်းမယ်
ဘယ်သူလိမ်ညာနေတယ်ဆိုတာ ငါဖော်ထုတ်မယ်
ဒါက ရှင်ကျွန်မကို စော်ကားလို့ ရလာတဲ့ ကိုယ်ဝန်လေ
ကျွန်မ သတိလစ်နေတာကို အခွင့်ကောင်းယူပြီး ရှင့်ကတိကို ချိုးဖောက်ခဲ့လို့ ဖြစ်လာတာ
မင်းလိမ်နေတာပဲ ဂျိုဓာ
ရက်ရှ်ဟမ် ဘယ်သွားနေတာလဲ
ခွင့်လွှတ်ပါ အရှင်မ အရှင်မ အမိန့်အတိုင်းဒီကိစ္စကို
ဘယ်သူမှမသိအောင် သတိထားလုပ်နေရလို့ပါ
အဲဒါကြောင့် ကြာနေတာပါ
သမားတော်ကို ခေါ်လာခဲ့ပါတယ်
အမိန့်ရှိပါ အရှင်မ
ဘယ်လိုများနေထိုင်မကောင်းဖြစ်နေပါသလဲရှင်
အရှင်မ နေမကောင်းဘူးလို့ပြောပြီး ခေါ်လာခဲ့တာပါ
အရှင်မကြည့်ရတာ ကျန်းမာပါတယ်
ငါက ဘာမှမဖြစ်ပါဘူး
ဂျိုဓာရဲ့ ကျန်းမာရေးနဲ့ပတ်သက်ပြီး တိုင်ပင်စရာရှိလို့ ခေါ်ခိုင်းလိုက်တာပါ
မိန့်ပါ အရှင်မ
ငါတို့နန်းတော်မှာ မိဖုရားတွေ ကိုယ်ဝန်လွယ်ခဲ့ကြဖူးပေမယ့်
အားလုံးပျက်ကျကုန်တာ နင်သိမှာပါ
ဒီတစ်ခါတော့ အဲဒီလို မဖြစ်စေချင်ဘူး
အဲဒါကြောင့် နင့်ကို ငါမေးချင်တာက
ဂျိုဓာ့မှာ ကိုယ်ဝန်ရှိနေတာ သေချာလား
ကျွန်မ ဒီအလုပ်လုပ်လာတာ နှစ်ပေါင်း ၂၀ ကြာခဲ့ပါပြီ
ဒီကိစ္စမျိုးမှာ တစ်ခါမှ မမှားခဲ့ဖူးပါဘူး
တော်ဝင်သမားတော်ဖြစ်ခဲ့တာဆိုရင်
အဲဒီထက်မကတောင် ကြာမြင့်ခဲ့ပါပြီ
တစ်ခုတော့ သတိပေးလိုက်မယ်
နင်တစ်ယောက်ယောက်ကို ကြောက်လို့ လုပ်ကြံပြောတာ
ဒါမှမဟုတ် တံစိုးလက်ဆောင်ကြောင့်
နင်လုပ်ကြံပြောဆိုတာဆိုရင်
နင့်ကို ခေါင်းဖြတ်သတ်မှာနော်
အဲဒီလိုအမှားမျိုး ကျွန်မ မကျူးလွန်ဝံ့ပါဘူး
ကျွန်မတို့ ဘိုးဘေးတွေ လက်ထက်ကတည်းက
တော်ဝင်သမားတော်လုပ်လာခဲ့တာပါ
ကနဦးလက္ခဏာတွေအရ
- ဂျိုဓာ့မှာ ကိုယ်ဝန်ရှိနေတာ သေချာပါတယ် - ဘာလက္ခဏာတွေလဲ
ကိုယ်ဝန်ရှိလာရင် အားကုန်မောပန်းမယ်
စိတ်တို စိတ်ဆတ်မယ်
ငါမစားချင်ဘူးလို့ပြောနေတယ်
အဲဒါတွေကို မုန်းတယ်
အာဂရာကိုရော ဘုရင်ကြီးကိုရော ဒီအခြေအနေကိုရော မုန်းတယ်
အာဂရာနဲ့ ပတ်သက်တာ အားလုံးကို မုန်းတယ်
အားလုံးဟာ ငါ့အတွက်မုန်းစရာချည်းပဲ
မိုတီ
ငါ့ကိုယ်ငါအံ့ဩမိတယ်
ဒီလောက် သိက္ခာမဲ့တဲ့ကိစ္စကို အစွပ်စွဲခံရတာတောင်
ငါဘယ်လို ရှင်သန်နိုင်သေးတာလဲ
ဘာလို့ ငါ့ကိုယ်ငါ သတ်မသေမိတာလဲ
ဘယ်လို လင်ယောက်ျားကများ
သူ့မိန်းမကို မင်းဗိုက်ထဲက ကလေးက ဘယ်သူ့ကလေးလဲလို့ မေးရက်နိုင်တာလဲ
အရမ်းမိုက်ရိုင်းတယ်
အဲဒီလို ယောက်ျားမျိုးရဲ့ ဇနီးဖြစ်ရတာ ငါ့ကိုယ်ငါ စက်ဆုပ်တယ်
မိုတီ
ရာဇပွတ်မျိုးနွယ်က မိန်းမတစ်ယောက်ဟာ
သူ့ခင်ပွန်းစစ်မြေပြင်မှာ ကျရှုံးခဲ့ရင်
ကိုယ့်ကိုယ်ကိုယ် သတ်သေရတာပါ
ရန်သူတွေ အစော်ကားမခံရအောင် အသက်နဲ့လဲ ကာကွယ်ရတာ
အဲဒါကြောင့် သေသွားရင်တောင် သူတို့ ခန္ဓာကိုယ်က သန့်စင်နေတာ
အဲဒီလို မျိုးနွယ်က မင်းသမီးတစ်ပါးကို
ဖောက်ပြန်တယ်လို့ စွပ်စွဲတာ ဘယ်လောက်ဆိုးလဲ
ပြီးတော့ ကိုယ့်ယောက်ျားက စွပ်စွဲတာလေ
ငါသေချင်တယ် မိုတီ ငါသေချင်တယ်
စိတ်အေးအေးထားပါ
အရှင်မ ခံစားချက်ကို နားလည်ပါတယ်
ဒီကိစ္စအတွက် ကလေးမှာ အပြစ်မရှိပါဘူး
အရှင်မ ဝမ်းထဲက ကလေးကိုပြောတာ
ကလေးအတွက် အားတင်းထားပါ ဂျိုဓာ
အဲဒါတွေအားလုံးက ငါ့အတွက် အဆိပ်လိုပဲ မိုတီ
ဒီနေ့ အစောပိုင်းက သူသုံးခဲ့တဲ့ အမွေးနံ့သာက ကိုယ်ဝန်ဆောင်နဲ့မတည့်ဘူး
သူမူးဝေလိမ့်မယ်
ပြီးတော့ အသက်ရှုကြပ်မယ်
ဂျိုဓာ
ဘာဖြစ်တာလဲ
မသိဘူး မိုတီ
ငါအသက်ရှုကြပ်နေတယ်
သမားတော်ခေါ်ပေးမယ်လေ
အင်း
မလိုပါဘူး မိုတီ ဂျိုဓာက သက်သာသွားမှာပါ
အစပိုင်းတော့ ဒီလိုပဲဖြစ်တတ်ပါတယ်
ဒါပေမဲ့ ဆေးတော့ရှိပါတယ်
ဒီဆေးမှုန့်လေး ရှုလိုက်ရင် သက်သာသွားလိမ့်မယ်
သူ့ရဲ့ အစာစားချင်စိတ်ကိုလည်း မြှင့်တင်ပေးနိုင်တယ်
အဲဒီလက္ခဏာတွေကို ငါသိပါတယ်
ငါ့လိုလူတောင် တစ်ခါတလေ အဲဒါမျိုးဖြစ်တတ်တာပဲ
ငါက ကိုယ်ဝန်ရှိနေပါတယ်ဆိုတာ သေချာခိုင်မာတဲ့ လက္ခဏာမျိုးကိုမေးတာ
အခုဖြစ်တဲ့ လက္ခဏာတွေက သာမန်နေမကောင်းရင်လည်း ဖြစ်တတ်တာပဲ
ငါနင့်ကို အခုလိုမေးနေတာက
ဂျိုဓာ့မှာ ကိုယ်ဝန်ရှိနေတာ...
နေစမ်းပါဦး သူ့ကိုယ်ဝန်က ဘယ်နှလဖြစ်နေပြီလဲ
အခုမှ ပထမလပဲရှိပါသေးတယ်
တစ်လဆိုတော့ အမ်မာက အမယ်ရ်တိုင်းမှာ ရှိနေတဲ့အချိန်က
တခြားတစ်ယောက်ယောက်နဲ့ ဖောက်ပြန်ခဲ့တာလည်းဖြစ်နိုင်တယ်
ဒီကိုလာပေးတဲ့အတွက်
ကျေးဇူးတင်ပါတယ်
ငါတို့ပြောခဲ့တာတွေကို လုံးဝမပေါက်ကြားပါစေနဲ့
အဲဒီစကားတွေက ငါတို့နှစ်ယောက်ပဲ သိတဲ့ကိစ္စတွေ ဖြစ်ပါစေ
ရခေယျဘာဖြစ်ခဲ့တယ်ဆိုတာ နင်သိပါတယ်
အဲဒါကို ငါပြန်ပြောဖို့မလိုဘူးထင်တယ်
ငါတို့ ဂရုစိုက်မှဖြစ်မယ်လေ
အဲဒါကြောင့် သတင်းကို မပေါက်ကြားစေချင်ဘူး
ရင်ထဲမှာပဲထားပါ
ပြီးတော့
ဒီမှာ နင့်အတွက်လက်ဆောင်
ဪ တစ်ခုမေးဖို့မေးနေတယ်
ဂျိုဓာ့အတွက် ဘာတွေလိုအပ်လဲ
ဘယ်လိုဆေးတွေ တိုက်ရမလဲ
ဘာတွေရှောင်ရမလဲ
မှာချင်တာရှိလား
မရှိပါဘူး သူ့ကို ဘယ်လိုစောင့်ရှောက်ရမယ် ဆိုတာ အရှင်မကြီးက သိပြီးသားပါ
အခုချိန်မှာ ယောက္ခမတွေအားလုံးက
ချွေးမတွေကို ဘယ်လိုစောင့်ရှောက် ရမယ်ဆိုတာ သိကြတာပဲလေ
ဟုတ်ပါတယ်
အရေးကြီးတာတစ်ခုက
ကိုယ်ဝန်ဆောင်နေချိန်မှာ မိခင်က ပျော်ပျော်ရွှင်ရွှင်ရှိနေဖို့လိုတယ်
သူစိတ်တည်ငြိမ်နေဖို့လိုတယ်
သူစိတ်တည်ငြိမ်နေဖို့လိုတယ်ပေါ့
ကျေးဇူးပါ အခုလိုသိရတာဝမ်းသာပါတယ်
ဂျိုဓာက ဘာလို့များစိတ်တည်ငြိမ်နေတာလဲ
သူ့ဗိုက်ထဲက ကလေးက သူဖောက်ပြန်လို့ရတဲ့ ကလေးပါလို့
ဂျလာက စွပ်စွဲတာတောင်
သူက စိတ်တည်ငြိမ်နေနိုင်တယ်
နှုတ်ဆက်ပါတယ် ဆယ်လီမာ
ရာဟင်အတွက် နို့အသင့်ဖြစ်ပြီလား
ဖြစ်ပါပြီ
မင်္ဂလာပါ ဆယ်လီမာ
မင်္ဂလာပါ မိုတီ
အခု ဂျိုဓာဘယ်လိုနေသေးလဲ
အရင်အတိုင်းပါပဲ
သူ့အတွက် နို့လာယူတာပါ
- သူ့အတွက် နို့ရပြီလား - ရပြီ မိုတီ
ဘယ်သူလဲ ဘယ်သူရှိနေတာလဲ
ဘယ်သူမှ မရှိပါဘူး ဆယ်လီမာ
တစ်ယောက်ယောက်ရှိနေသလိုပဲ
နေဦး မိုတီ
နင်က ဂျိုဓာ့အတွက်
- နို့လာယူတာနော် - ဟုတ်ပါတယ်
ငါ့ကို ပေးပါဦး
ဒီမှာ တစ်ယောက်ယောက်ရှိနေသလိုပဲ
နွားနို့ကို တစ်ခုခုများခပ်ထားလားလို့ မသင်္ကာဖြစ်မိလို့ပါ
ကျေးဇူးပါပဲ
ဂျိုဓာ့ကို အရမ်းဂရုစိုက်တာပဲနော်
ကျွန်မကို သွားခွင့်ပြုပါဦး
ရာဟင်အတွက် နို့ပေးပါ
ဘယ်လို ဂျိုဓာက မဂိုမိဖုရားတစ်ပါးလေ
သူက မဂိုမိဖုရားဖြစ်နေလို့ ဒီကိစ္စကို ငါတို့လက်မခံနိုင်တာပေါ့
ဂျိုဓာ့မှာ ကိုယ်ဝန်ရှိတာသေချာတယ်လို့ သမားတော်က အတည်ပြုပြီးပြီ
အဲဒီကလေးက သူ့ကလေးမဟုတ်ပါဘူးလို့ ဂျလာက သူ့ကိုပြောထားပြီးသား
ဂျလာက ဂျိုဓာ့ကို လက်ဖျားနဲ့တောင် မထိခဲ့ဘူး
အဲဒါဘာသဘောလဲ ပြောပါဦး ရက်ရှ်ဟမ်
အဲဒါ သူဖောက်ပြန်လို့ပေါ့
အဲဒါအရမ်းယုတ်ညံ့တဲ့ လုပ်ရပ်လေ
ဘုရင်မင်းကြီးကို သွားပြောလိုက်ပါလား
ဂျိုဓာ့ကို သူ့အိမ်ပြန်ပို့လိုက်လိမ့်မယ်
ရက်ရှ်ဟမ် လူဆိုတာ ဦးနှောက်သုံးရတယ်
ငါက ဂျလာ့ကို မထိခိုက်စေချင်ဘူး
ဒါပေမဲ့ ဂျိုဓာ့ကို အရှက်ကွဲစေချင်တယ်
အဲဒါကြောင့် ငါခိုင်းတဲ့အတိုင်းလုပ်ဖို့ နင့်ကို ပြောနေတာပေါ့
နားလည်ရဲ့လား
ဒါဆို ဘာလို့ဒီမှာ ရပ်နေသေးတာလဲ
သွားလေ
နင်ဘာလို့ အဲဒီလိုပြောရတာလဲ
နင်လျှာအဖြတ်ခံရမယ်နော်
ဖြတ်ချင်လည်း ဖြတ်စမ်းပါစေ
အမှန်တရားကို ဘယ်လောက် ကြာအောင် ဖုံးထားနိုင်မှာမို့လို့လဲ
နင်တို့ကို ပြောပြစရာရှိတယ်
ဘာဖြစ်တာလဲ ငါ့ကိုမြင်တာနဲ့ နင်တို့တွေ အသံတိတ်သွားတယ်
ဘာဖြစ်လို့လဲ
ဘာလို့ ဒီစကားပြောထွက်ရတာလဲ
စကားကို ရှင်းအောင်ပြောစမ်းပါ
ဂျိုဓာ့မှာ ကိုယ်ဝန်ရှိနေတယ်လို့ ငါတို့ကြားတယ် မိုတီ
ဒါပေမဲ့ အဲဒီကလေးက...
ကလေးဟုတ်လား
- ကလေးက ဘာဖြစ်လို့လဲ - အဲဒီကလေးက
ဘုရင်မင်းကြီးရဲ့ ရင်သွေးရောဟုတ်ရဲ့လား
တိတ်စမ်း တစ်ခွန်းမှ ထပ်မပြောနဲ့
ဘုရင်မင်းကြီးက ဂျိုဓာနဲ့ တစ်ညမှအတူမအိပ်ခဲ့ဘူးဆိုရင်
ဂျိုဓာ့ဗိုက်ထဲက ကလေးက နတ်ဒေဝါတွေ လာထားသွားတာလား
- ဟုတ်လား - နင်တို့တွေ မရှက်ကြဘူးလား
မိဖုရားကို သိက္ခာကျအောင် ဒီလိုစကားတွေ ပြောရဲတယ်ပေါ့
လောင်စာရှိလို့ မီးလောင်တာပါ မိုတီ
မီးကို ဘယ်သူရှို့တာလဲဆိုတာပဲ ငါတို့က သိချင်နေတာ
ပြောစမ်းပါ
- ပြောစမ်းပါ - ပြောစမ်းပါ
ပြောစမ်းပါ
ပြောစမ်းပါ မိုတီ ပြောပါဦး
ဘာလို့ ပါးစပ်ပိတ်နေရတာလဲ
ပါးစပ်ပိတ်မနေပါနဲ့ ပြောပါ
မိုတီ ဘာဖြစ်လာတာလဲ
ဘာလို့ဒီလောက် ရင်တုန်ပန်းတုန်ဖြစ်နေတာလဲ
ဘာလို့ မျက်နှာတွေပြာနှမ်းနေတာလဲ
နင့်ကို ဘယ်သူက ဘာပြောလိုက်လို့လဲ
ဘာမှမဖြစ်ပါဘူး ဂျိုဓာ
အရှင်မအတွက် ဆေးတွေသွားယူတာ အချိန်ကြာသွားတာနဲ့
အပြေးအလွှားလာခဲ့မိလို့ပါ
မိုတီက လိမ်နေတာ
မိုတီက ဘာလို့လိမ်ရမှာလဲ
သူကြားခဲ့ရတဲ့စကားကို
သူဘယ်လိုလုပ် ပြောထွက်နိုင်မှာလဲ
နန်းတော်ထဲမှာ ဘာတွေဖြစ်နေတယ်ဆိုတာ သူနင့်ကို ဘယ်လိုလုပ် ပြောရက်မှာလဲ
သူကြားရတဲ့ ကောလာဟလတွေကို နင့်ကို သူဘယ်ပြောရက်မှာလဲ
ငါဦးနှောက်တောင် မမှန်ချင်တော့ဘူး ဂျိုဓာ
လူတွေဘာလို့ ဒီလောက်တောင်
အောက်တန်းကျရသလဲ ငါမစဉ်းစားတတ်တော့ဘူး
ကျွန်မနားမလည်တော့ဘူး
ရှင်ဘာကိုဆိုလိုတာလဲ
ငါလည်း နားမလည်နိုင်ဘူး ဂျိုဓာ
မဂိုမိဖုရားတစ်ပါးကို ဘယ်သူကများ
ဒီလို သွားပုပ်လေလွင့် သတင်းလွှင့်ရတာလဲ
စပြောတဲ့သူကိုသာ ငါသိလို့ကတော့
သူ့ကို သေဒဏ်ပေးပစ်တယ်
နင်နဲ့ ငါနဲ့ သဘောထားချင်း မတိုက်ဆိုင်တာ မှန်ပါတယ်
ငါတို့ချင်း မနှစ်သက်ကြဘူး ဒါပေမဲ့ နင်နဲ့ ဘုရင်မင်းကြီးကို
သွားပုပ်လေလွင့်ပြောတာတော့ ငါသည်းမခံနိုင်ဘူး
လူတွေ အတင်းအဖျင်းပြောတတ်တာ ငါလက်ခံပေးနိုင်ပါတယ်
ဒါပေမဲ့ ဘုရင်မင်းကြီးနဲ့ မိဖုရားရယ် ထီးနန်းလျာရင်သွေးရယ်ကို
သွားပုပ်လေလွင့်ပြောတာတော့ လုံးဝမခံနိုင်ဘူး
အဲဒါကြောင့် နင့်အစေခံက နင့်ကို မပြောရက်တာပါ
သူနဲ့ငါနဲ့ ဘဝတူတွေပါပဲ
ရှင်ဘာကိုဆိုလိုတာလဲ
ရှင်းအောင်ပြောစမ်းပါ ကျွန်မနားမလည်ဘူး
ဒီလိုပါ ဂျိုဓာ လူတွေပြောနေကြတာက
နင်လွယ်ထားတဲ့ ရင်သွေးက
ဘုရင်မင်းကြီးရဲ့ ရင်သွေးမဟုတ်ဘူးတဲ့
နင်က တခြားလူနဲ့ဖောက်ပြန်ပြီး
ရလာတဲ့ ကိုယ်ဝန်ဖြစ်မယ်လို့ ပြောနေကြတယ်